

**Инвестициялық салық преференцияларының қолданылу мерзімдерін белгілеу туралы**

Қазақстан Республикасы Үкіметінің 2008 жылғы 27 тамыздағы N 771 Қаулысы

      "Инвестициялар туралы" Қазақстан Республикасының 2003 жылғы 8 қаңтардағы  Заңы 14-бабының 3-тармағына сәйкес Қазақстан Республикасының Үкіметі  **ҚАУЛЫ ЕТЕДІ:**

      1. "Қуаттылығы 127 МВт болатын газ турбиналық электр станциясының құрылысы" инвестициялық жобасы бойынша "Қандыағаш ГТЭС-100" акционерлік қоғамына берілетін инвестициялық салық преференцияларының мынадай қолданылу мерзімдері белгіленсін:

      1) корпоративтік табыс салығы бойынша - тіркелген активтерді пайдалануға іске қосқан сәттен бастап 10 (он) жыл;

      2) мүлік салығы бойынша - тіркелген активтерді пайдалануға іске қосқан сәттен бастап 5 (бес) жыл.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                    К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК